Գեորգիոս Պախիմերիս

Գեորգիոս Պախիմերիս (; 1242 – 1310 թթ․), բյուզանդացի հույն պատմաբան, փիլիսոփա, երաժշտության տեսաբան և գրող։

Կենսագրություն
Պախիմերիսը ծնվել է Բյութանիայի Նիկիայում, որտեղ նրա հայրը ապաստան էր գտել 1204 թվականին՝ լատինների կողմից Կոստանդնուպոլիսը գրավելուց հետո։ Միքայել VIII Պալեոլոգոսի կողմից Կոստանդնուպոլիսը Լատինական կայսրությունից վերականգնելուց հետո, Պախիմերիսը բնակություն է հաստատել այնտեղ՝ սովորել իրավագիտություն, աշխատանքի անցել եկեղեցում և հետագայում դարձել եկեղեցու գլխավոր փաստաբանը և կայսերական արքունիքի գլխավոր դատավորը։

Նրա գրական գործունեությունը զգալի էր։ Նրա ամենակարևոր աշխատությունը «Բյուզանդական պատմությունն» էր՝ տասներեք գրքերով, որով շարունակել է Գեորգի Ակրոպոլիտին, և գրել է 1261-ից մինչև 1308 թվականները, որոնք ընդգրկում են Միքայելի և Անդրոնիկոս II Պալեոլոգի թագավորության պատմությունը։

Աշխատություններ 
Պախիմերիսը նաև փիլիսոփայական թեմաներով հռետորական վարժությունների հեղինակ է։ Նրա աշխատությունների շարքում են․

 Քվադրիվիում (թվաբանություն, երաժշտություն, երկրաչափություն, աստղագիտություն), որը արժեքավոր էր Միջնադարում երաժշտության և աստղագիտության պատմության համար
 Արիստոտելյան փիլիսոփայության ընդհանուր ակնարկ
 Կեղծ-Դիոնիսիոս Արիոպագոսցու ելույթների և նամակների պարաֆրազ
 Բանաստեղծություններ՝ ներառյալ ինքնակենսագրություն
 Ավգուստեում հրապարակի և Հուստինիանոսի կողմից Սուրբ Սոֆիայի եկեղեցում կանգնեցված սյունի նկարագրությունը ՝ պարսիկների նկատմամբ նրա հաղթանակները նշելու համար

«Պատմությունը» առաջին անգամ տպագրվել է Ի. Բեկերի կողմից (1835) Corpus Scriptorum Historiae Byzantinae-ում։ Տպագրվել է նաև J. P. Migne-ի կողմից՝ Patrologia Graeca-ում (հատոր cxliii, cxliv)։ 1984 թվականին լույս է տեսել Ալբեր Ֆայլերի (խմբագիր) և Վիտալիեն Լորանի (թարգմանիչ) «Պատմության» ֆրանսերեն թարգմանությունը։ Գոյություն ունի առաջին և երկրորդ գրքերի անգլերեն թարգմանությունը (մինչև Կոստանդնուպոլսի վերականգնումը 1261 թ.), մեկնաբանություններով՝ բ.գ.թ. Նաթան Ջոն Քեսսիդիի ատենախոսությունից, որն արվել է Արևմտյան Ավստրալիայի համալսարանի Ռեյդի գրադարանում։

Ծանոթագրություններ

Աղբյուրներ

Գրականություն
Փոքր ստեղծագործությունների հրատարակությունների համար տե՛ս Karl Krumbacher, Geschichte der byzantinischen Litteratur (1897)

Արտաքին հղումներ
Opera Omnia by Migne Patristica Graeca with analytical indexes
G. Pachymeres, Hierocles and Philagrios, Declamationes XIII,  Philogelos. 
G. Pachymeris, De Michaele et Andronico Paleologis, Bonn, 1835., Greek and Latin text.